ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 సమాచారం
కొవిడ్-19పై పోరాటంలో ముఖ్య మైలురాయిని దాటిన భారతదేశం
662 రోజుల తర్వాత 4000 కంటే తగ్గిన రోజువారీ కొత్త కేసులు
664 రోజుల తర్వాత 50,000 కంటే తక్కువకు చేరిన క్రియాశీల కేసులు
గత 24 గంటల్లో రోజువారీ కొత్త కొవిడ్-19 కేసులు 3,993కి తగ్గడంతో, భారతదేశం ఒక ముఖ్యమైన మైలురాయిని అధిగమించింది. 2020 మే 16న 3,970 కేసులు నమోదైనప్పటి నుంచి, 662 రోజుల తర్వాత, దేశంలో నమోదైన అత్యల్ప కొత్త కేసుల సంఖ్య ఇదే.
అంతేకాదు, దేశవ్యాప్త క్రియాశీల కేసుల సంఖ్య కూడా 664 రోజుల తర్వాత 50,000 కంటే దిగువకు పడిపోయింది. దేశంలో ప్రస్తుత క్రియాశీల కేసులు 49,948. గతేడాది మే 14న 49,219 కేసులు నమోదైన తర్వాత ఇదే అత్యల్ప సంఖ్య.
దేశంలో కొవిడ్ నిర్ధరణ పరీక్షల సామర్థ్యాన్ని ప్రభుత్వం పెంచుతూనే ఉంది. గత వారంలో, దేశవ్యాప్తంగా సగటున 8.5 లక్షల పరీక్షలు నిర్వహించారు. వారపు పాజిటివిటీ రేటు 0.68%గా ఉంది.
రాష్ట్రాలు & యూటీల సహకారంతో, "హోల్ ఆఫ్ గవర్నమెంట్" విధానం ద్వారా మహమ్మారిపై పోరాటానికి భారత ప్రభుత్వం నాయకత్వం వహిస్తోంది. మహమ్మారి  నియంత్రణ, నిర్వహణ కోసం కేంద్ర ప్రభుత్వం చేపట్టిన ఐదంచెల వ్యూహంలో టీకా కార్యక్రమం ఒక అంతర్భాగం. రాష్ట్రాలు, కేంద్ర పాలిత ప్రాంతాల సహకారంతో కొవిడ్-19 నియంత్రణ, నిర్వహణ కోసం ప్రభుత్వం తన ప్రయత్నాలను నిరంతరం పెంచుతూనే ఉంది.
మానవ వనరుల అభివృద్ధి మంత్రిత్వ శాఖ
వెనుకబడిన, మైనార్టీ వర్గాల విద్యార్ధులకు స్కాలర్షిప్ ఖర్చు/ వ్యయం
వెనుకబడిన, మైనార్టీ వర్గాలు సహా అర్హులైన విద్యార్ధులందరికీ విద్యా మంత్రిత్వ శాఖ  వివిధ స్కాలర్షిప్ పథకాలను అమలు చేస్తోంది. ఇవి స్కాలర్షిప్లు, మెయింటెనెన్స్ అలవెన్సులు, ట్యూషన్ ఫీజు రీఇంబర్స్మెంట్/ చెల్లింపు, హాస్టల్ ఖర్చులు, తదితరాల రూపంలో ఉన్నాయి. వెనుకబడిన, మైనార్టీ వర్గాల విద్యార్ధులకు గత ఐదు ఏళ్ళల్లో  వరకు విద్యా మంత్రిత్వ శాఖ చేసిన వ్యయం వరుసగా . 404.92, రూ. 580.59. రూ. 681.26, రూ. 782.69 & రూ. 747.80 కోట్లుగా ఉంది.
ఈ సమాచారాన్ని విద్యాశాఖ సహాయ మంత్రి డాక్టర్ సుభాష్ సర్కార్ బుధవారం రాజ్యసభలో లిఖితపూర్వకంగా ఇచ్చిన జవాబు ద్వారా వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
ఇండియా, మాల్దీవుల మధ్య ఆరోగ్య రంగంలో అవగాహనా ఒప్పందానికి కేబినెట్ ఆమోదం
ఆరొగ్య రంగంలో సహకారానికి 2019 జూన్ 8 వ తేదీన భారత ప్రభుత్వం, రిపబ్లిక్ ఆప్ మాల్దీవుల మధ్య కుదిరిన అవగాహనా ఒప్పందానికి వెనుకటి తేదీతో అమలులోకి వచ్చే విధంగా కేంద్ర కేబినెట్ ఆమోదం తెలిపింది.
కింది అంశాలలో సహకారానికి ఈ అవగాహనా ఒప్పందం వీలుకల్పిస్తుంది.....
వైద్యులు, అధికారులు, ఆరోగ్య రంగంలోని వృత్తి నిపుణులు, ఇతర నిపుణులను ఒక దేశం మరోదేశానికి పంపడం, శిక్షణ నివ్వడం
(వైద్య ఆరోగ్య రంగంలో పరిశోధన అభివృద్ధి,
ఔషధాలు, ఔషధ ఉత్పత్తుల నియంత్రణ,వీటికి సంబంధించి సమాచారాన్ని ఇచ్చిపుచ్చుకోవడం
సాంక్రమిక, సాంక్రమికేతర వ్యాధులు
ఈ- హెల్త్, టెలిమెడిసిన్,
ఉభయ దేశాలూ నిర్ణయించిన మేరకు ఏ ఇతర అంశంలోనైనా సహకారం
ఇందుకు సంబంధించిన సహకారం విషయంలో మరింత వివరణనిచ్చేందుకు, ఈ అవగాహనా ఒప్పందం అమలు పర్యవేక్షణకు సంబంధించి ఒక వర్కింగ్ గ్రూప్ను నియమించడం జరుగుతుంది.
రక్షణ మంత్రిత్వ శాఖ
కెన్యా రక్షణ మంత్రి 3 రోజుల భారత పర్యటన; 29 ఆగస్టున రక్షణ మంత్రి శ్రీ రాజ్నాథ్ సింగ్తో చర్చలు
భారత్లో మూడు రోజుల పర్యటన కోసం కెన్యా రక్షణ మంత్రి ఆదెన్ బేర్ దువాలే 28 ఆగస్టు 2023న న్యూఢిల్లీ చేరుకున్నారు. రక్షణ మంత్రి శ్రీ రాజ్నాథ్ సింగ్ 29 ఆగస్టున ఆయనతో చర్చలు నిర్వహించనున్నారు. పర్యటనలో ఉన్న గౌరవ అతిథి తన బసలో భాగంగా గోవా, బెంగళూరులో గల భారతీయ ఓడరేవులు, రక్షణ పరిశ్రమలను సందర్శించనున్నారు.
సెప్టెంబరు 2022లో కెన్యాలో నూతన ప్రభుత్వం అధికారం చేపట్టినప్పటి నుంచి అక్కడ నుంచి ఉన్నత స్థాయి రాజకీయ పర్యటన రక్షణ మంత్రి దువాలేది. ఆయన తొలిసారి భారతదేశంలో పర్యటిస్తున్నారు. ఈ పర్యటన ఆఫ్రికా దేశాలతో తన సంబంధాలకు భారత్ ఇచ్చే ప్రాముఖ్యతకు, ప్రత్యేకంగా భారత్, కెన్యాల మధ్య పెరుగుతున్న సహకారానికి ఈ పర్యటన సంకేతంగా ఉంటుంది. రెండు దేశాల మధ్య రక్షణ సహకారాన్ని బలోపేతం చేసేందుకు ఇది నూతన మార్గాలను తెరుస్తుందని అంచనా వేస్తున్నారు.
ఆర్థిక మంత్రిత్వ శాఖ
గుజరాత్లో ఆదాయపు పన్ను శాఖ సోదాలు
నివాస, వాణిజ్య సముదాయాల నిర్మాణం, భూలావాదేవీలు అలాగే స్థిరాస్తి ఫైనాన్సింగ్ వ్యాపారం నిర్వహిస్తున్న సూరత్లోని ఒక ప్రముఖ గ్రూపునపై ఆదాయపు పన్ను శాఖ  03.12.2021న సోదాలు, జప్తు కార్యక్రమాన్ని ప్రారంభించింది. ఈ ఐటీ సోదాలు గ్రూపుకు చెందిన సూరత్, ముంబైలలోని 40 కంటే ఎక్కువ ప్రాంగణాలలో జరిగాయి. ఐటీ సోదాలు నిర్వహిస్తున్న సమయంలో, సమూహ సంస్థల విషయంలో ఖాతా పుస్తకాల సమాంతరంగా వివిధ నేరారోపణ పత్రాలు, డిజిటల్ ఆధారాలు కనుగొనబడ్డాయి. వీటిని అధికారులు స్వాధీనం చేసుకున్నారు. ఈ గ్రూపు సమూహంలోని సంస్థల లావాదేవీలు అత్యంత గోప్యమైన కోడెడ్ పద్ధతిలో నిర్వహించబడుతున్నట్లు కనుగొనబడింది. కానీ ఐటీ సోదాల బృందం విజయవంతంగా దీనిని డీకోడ్ చేసింది. ఈ సాక్ష్యాధారాల యొక్క ప్రాథమిక విశ్లేషణ ప్రకారం సాధారణ ఖాతా పుస్తకాల్లో నమోదుకాని ఫ్లాట్లు/భూమి అమ్మకం ద్వారా సముపార్జించిన రూ.300 కోట్ల కంటే కూడా ఎక్కువగా సొమ్మును గుర్తించడమైంది. ఖాతాలలో చూపని భాగస్వాములకు చెందిన నగదు చేరికలు, బోగస్ రుణాలు మరియు వివరించలేని నగదు ఖర్చులు మొదలైన వాటి ఆధారాలను కూడా ఈ సోదాలలో ఐటీ శాఖ గుర్తించింది. దీనికి తోడు ఖాతా యొక్క భౌతిక పుస్తకాలను లోతుగా పరిశీలించడం, సోదాల సమయంలో స్వాధీనం చేసుకున్న నేరారోపణ సాక్ష్యాల ప్రకారం రూ. 100 కోట్ల లోన్ ఫైనాన్సింగ్, రూ.200 కోట్లకు పైగా వివరణ చూపలేని పెట్టుబడులను కూడా ఐటీ శాఖ గుర్తించింది. ఈ సోదాలలో ఎలాంటి వివరణ లేని రూ.4 కోట్ల నగదును, రూ.3 కోట్ల మేర విలువైన ఆభరణాలను గుర్తించారు. దీనికి తోడు డజనుకు పైగా బ్యాంకు లాకర్లను కూడా స్వాధీనంలోకి తీసుకున్నారు. సోదాలలో మొత్తం రూ.650 కోట్ల విలువైన అంచనా వేయని బహిర్గతం కాని రసీదులను మరియు అనుమానాస్ప లావాదేవీల ఎంట్రీలను గుర్తించారు. ఐటీ శాఖ దర్యాప్తు కొనసాగుతోంది.
(
ఆర్థిక మంత్రిత్వ శాఖ
ప్రత్యేక స్వచ్ఛతా ఉద్యమం 2.0లో భాగంగా డిజిజిఐలో ఈ-అపశిష్ట నిపటాన్ డిజిజిఐ ని ప్రారంభించిన సిబిఐసీ చైర్మన్
“స్వచ్ఛత”  కోసం ప్రత్యేక స్వచ్ఛతా ఉద్యమం 2.0 2 అక్టోబర్ 2022 నుండి 31 అక్టోబర్ 2022 వరకు డైరెక్టరేట్ జనరల్ ఆఫ్ జిఎస్టీ ఇంటెలిజెన్స్  దేశవ్యాప్తంగా విస్తరించి ఉన్న అన్ని జోనల్ మరియు ప్రాంతీయ విభాగాలలో నిర్వహించింది.
ప్రభుత్వ కార్యాలయాల్లో స్వచ్ఛత కోసం ప్రత్యేక ఉద్యమం 2.0లో భాగంగా సెంట్రల్ బోర్డ్ ఫర్ ఇండైరెక్ట్ టాక్సెస్ అండ్ కస్టమ్స్  చైర్మన్ శ్రీ వివేక్ జోహ్రీ ఈ రోజు డిజిజిఐలో ఈ-అపశిష్ట నిపటాన్ ని ప్రారంభించారు.
ఇ-వేస్ట్ డిస్పోజల్ డ్రైవ్లో భాగంగా ప్రింటర్లు, కంప్యూటర్లు, స్కానర్లు మరియు వాటి భాగాలతో కూడిన ఇ-వ్యర్థాలను గుర్తించి ప్రస్తుత మార్గదర్శకాల ప్రకారం పారవేసేందుకు సేకరించారు.
కార్యక్రమంలో భాగంగా 2016 ఇ-వేస్ట్  నిబంధనలకు అనుగుణంగా పారవేయడానికి నియమించబడిన ఏజెన్సీకి ఇ-వ్యర్థాలను సిబిఐసి ఛైర్మన్ అప్పగించారు.
ప్రత్యేక స్వచ్ఛతా ఉద్యమం సందర్భంగా డిజిజిఐ ఫార్మేషన్లో స్పేస్ మేనేజ్మెంట్ మరియు ఫీల్డ్ ఆఫీస్ల పని ప్రదేశ అనుభవాన్ని పెంపొందించడంపై ప్రత్యేక దృష్టి సారించి క్లీన్లీనెస్ డ్రైవ్లు నిర్వహించబడ్డాయి. ఇది రికార్డ్ మేనేజ్మెంట్ మెరుగుదల, వర్గీకరణ, రికార్డింగ్, రివ్యూ మరియు ఫిజికల్ రికార్డుల నుండి పాతవి తొలగించడం వంటి కార్యక్రమాల ద్వారా ప్రభుత్వ కార్యాలయాల పరిశుభ్రతపై దృష్టి సారించింది. అనవసరమైన స్క్రాప్ మెటీరియల్ మరియు వాడుకలో లేని వస్తువులను తొలగించడం ద్వారా పని ప్రదేశ అనుభవాన్ని మెరుగుపరుస్తుంది.
నైపుణ్యాభివృద్ధి మంత్రిత్వ శాఖ
నైపుణ్య అభివృద్ధికి ఆన్లైన్ కోర్సులు
నైపుణ్యం మరియు వ్యవస్థాపకత శిక్షణా సంస్థలలో కోవిడ్ -19 లాక్డౌన్ తరువాత శిక్షణా కార్యకలాపాల పునఃప్రారంభం చేయడానికి ఆరోగ్య, కుటుంబ సంక్షేమ మంత్రిత్వ శాఖ సూచనకు అనుగుణంగా నైపుణ్య అభివృద్ధి, ఎంట్రప్రెన్యూర్షిప్ మంత్రిత్వ శాఖ 2020 సెప్టెంబర్ 8 న ప్రామాణిక ఆపరేటింగ్ ప్రొసీజర్స్ ను విడుదల చేసింది. నేషనల్ స్కిల్ డెవలప్మెంట్ కార్పొరేషన్  కానీ స్టేట్ స్కిల్ డెవలప్మెంట్ మిషన్లు కానీ ఇతర కేంద్ర, రాష్ట్ర మంత్రిత్వ శాఖలు / విభాగాలు, నేషనల్ ఇన్స్టిట్యూట్ ఫర్ ఎంటర్ప్రెన్యూర్షిప్ అండ్ స్మాల్ బిజినెస్ డెవలప్మెంట్ , ఇండియన్ ఇనిస్టిట్యూట్ ఆఫ్ ఎంటర్ప్రెన్యూర్షిప్ కింద పారిశ్రామిక సాంకేతిక సంస్థలు , స్వల్పకాలిక శిక్షణా కేంద్రాలు పునఃప్రారంభానికి సన్నద్ధం అవుతున్నాయి. కోవిడ్ -19 వ్యాప్తిని నివారించడానికి ఈ సంస్థలలో తీసుకోవలసిన నిర్దిష్ట చర్యలకు అదనంగా తీసుకోవలసిన వివిధ సాధారణ ముందు జాగ్రత్త చర్యలను ఎస్ఓపి వివరిస్తుంది.
కోవిడ్-19 మహమ్మారి, ఆటోమేషన్, కృత్రిమ మేధస్సు విస్తృతంగా ప్రవేశించడంతో పాటు, కార్యాలయాల్లో పని రూపురేఖలు కూడా మార్పు వల్ల కొత్త ఆలోచన సరళికి అనుగుణంగా బాధ్యతలలోను, నిర్వహణ తీరు మారిపోయింది. కొత్తగా టెలిమెడిసిన్, శానిటైజేషన్ మొదలైన రంగాలలో కోర్సులు వస్తుండడంతో ఆరోగ్యంతో సహా అన్ని రంగాలలో స్కిల్లింగ్ / రెస్కిల్లింగ్ / అప్స్కిల్లింగ్ అవసరం ఇప్పుడు ఏర్పడింది.
ఇతర జాతీయ నైపుణ్య అర్హత ఫ్రేమ్వర్క్  తో సహా ఐటిఐల కోసం క్రాఫ్ట్మెన్ ట్రైనింగ్ స్కీమ్  కింద మొత్తం 137 ట్రేడ్లకు 29 ప్రసిద్ధ కోర్సులకు కోర్సువేర్, 71 కోర్సులకు ఇ-లెర్నింగ్ వీడియో కంటెంట్, క్వశ్చన్ బ్యాంక్ అందించే ప్రణాళిక సిద్ధం అయింది. ఆన్లైన్ పోర్టల్ భారత్స్కిల్స్ ద్వారా మంత్రిత్వ శాఖ వీటిని అనుసంధానం చేసి, 9,38,851 మంది ట్రైనీలకు లబ్ది చేకూర్చే ఆన్లైన్ శిక్షణా కార్యక్రమాన్ని నిర్వహించాయి. ఇంకా 1,31,241 మంది ట్రైనీలు భారత్స్కిల్ మొబైల్ యాప్ ద్వారా ఆన్లైన్ శిక్షణా సదుపాయాలను పొందారు. అదేవిధంగా, మంత్రిత్వ శాఖ పరిధిలోని స్వయంప్రతిపత్త సంస్థ అయిన నేషనల్ ఇన్స్ట్రక్షనల్ మీడియా ఇన్స్టిట్యూట్  3080 ఆన్లైన్ తరగతులను నిర్వహించి 16,55,953 మందికి శిక్షణ ఇచ్చింది. అంతేకాకుండా, మంత్రిత్వ శాఖ పరిధిలోని డైరెక్టరేట్ జనరల్ ఆఫ్ ట్రైనింగ్  పారిశ్రామిక భాగస్వాములు; క్వెస్ట్ అలయన్స్, ఐబిఎం, నాస్కామ్-మైక్రోసాఫ్ట్, సిస్కో 1,84,296 మంది పాల్గొనే ఆన్లైన్ శిక్షణను నిర్వహించాయి. స్వల్పకాలిక శిక్షణలో, ఎన్ఎస్డిసి స్కిల్లింగ్ ఎకోసిస్టమ్ కింద చాలా ఎక్కువ మంది ట్రైనీలు దాని ఈ-స్కిల్ ఇండియా -ఇన్ లెర్నింగ్ పోర్టల్ సేవలను ఉపయోగించుకున్నారు, ఇది నైపుణ్యాన్ని ఇంకా పెంచడానికి సాంకేతికతను ప్రభావితం చేస్తుంది, వర్చువల్ లెర్నింగ్, రిమోట్ క్లాస్ రూమ్ వంటి పద్ధతుల ద్వారా నైపుణ్యం సాధించేవారిని వారి అభ్యాసాన్ని వేగవంతం చేస్తుంది.
ఈ సమాచారం రాష్ట్ర నైపుణ్య అభివృద్ధి, ఎంట్రప్రెన్యూర్షిప్ శాఖ మంత్రి శ్రీ ఆర్.కె.సింగ్ ఈ రోజు రాజ్యసభలో లిఖితపూర్వక సమాధానంలో ఇచ్చారు.
రక్షణ మంత్రిత్వ శాఖ
మంగోలియాలో జరుగుతున్న ఎక్స్ఖాన్ క్వెస్ట్ 2023 బహుళదేశాల ఉమ్మడి విన్యాసాలలో పాల్గొంటున్న భారత సైనిక దళం
సుమారు 20 దేశాల సైనిక దళాలు, పరిశీలకుల భాగస్వామ్యంతో బహుళ దేశాల శాంతిపరిరక్షక ఉమ్మడి విన్యాసాలు ఎక్స్ ఖాన్ క్వెస్ట్ 2023 సోమవారం మంగోలియాలో ప్రారంభమయ్యాయి. మంగోలియాలోని విన్యాసాలు జరిగే ప్రాంతంలో ఏర్పాటు చేసిన కార్యక్రమంలో మంగోలియా గౌరవ అధ్యక్షుడు శ్రీ ఉఖ్నాగీన్ ఖురేల్సుఖ్ ఈ విన్యాసాలను ప్రారంభించారు. ఈ కార్యక్రమానికి మంగోలియా ఆర్మడ్ ఫోర్సెస్ , యునైటెడ్ స్టేట్స్ ఆర్మీ పసిఫిక్ కమాండ్  కలిసి ప్రాయోజితులుగా ఉన్నాయి.
భారతీయ సైన్యానికి గఢ్వాల్ రైఫిల్స్ నుంచి వచ్చిన దళం ప్రాతినిధ్యం వహించింది.
ఇందులో పాల్గొంటున్న దేశాల పరస్పర కార్యనిర్వహణను పెంచడం, అనుభావాలను పంచుకోవడం, ఐక్యరాజ్య సమితి శాంతిపరిరక్షక కార్యకలాపాల  దళాలకు శిక్షణ నివ్వడం ఈ 14 రోజుల విన్యాసాల లక్ష్యం. ఈ విన్యాసం భాగస్వాములు భవిష్యత్ ఐరాస శాంతి పరిరక్షక మిషన్లో పాల్గొనేందుకు సిద్ధం చేసేందుకు, శాంతి నిర్వహణ సామర్ధ్యాలను అభివృద్ధి చేయడం, సైనిక సంసిద్ధతను పెంచుకునేందుకు తయారు చేస్తాయి. ఈ విన్యాసాలలో కమాండ్ పోస్ట్ ఎక్సర్సైజ్ , క్షేత్రస్థాయి శిక్షణా విన్యాసాలు , పోరాటంపై చర్చలు, ఉపన్యాసాలు ప్రదర్శనలు కూడా ఉంటాయి.
ఈ సైనిక విన్యాసాలు భారతీయ సైన్యం, పాలుపంచుకుంటున్న దేశాలు, ముఖ్యంగా మంగోలియా సాయుధదళాలతో రక్షణ సహకర స్థాయిని పెంచడం ద్వారా ఇరు దేశాల మధ్య ద్వైపాక్షిక సంబంధాలను పెంపొందిస్తాయి.
(
ప్రధాన మంత్రి కార్యాలయం
ప్రజారోగ్య సేవలను పటిష్ట పరిచేందుకు చేస్తున్న ప్రయత్నాలను ప్రశంసించిన - ప్రధానమంత్రి
ఉత్తరప్రదేశ్ లోని కౌశాంబిలో మెడికల్ వ్యాన్ లను ఉపయోగించడం ద్వారా ప్రజారోగ్య సేవలను బలోపేతం చేసేందుకు చేస్తున్న ప్రయత్నాలను ప్రధానమంత్రి నరేంద్ర మోదీ ప్రశంసించారు.
వివిధ ప్రభుత్వ పథకాల లబ్ధిదారులుగా 25000 మందికి పైగా ప్రజలు నమోదు చేసుకున్న మెడికల్ వ్యాన్ సహాయంతో 2,47,500 మందికి పైగా పౌరులు ఆరోగ్య పరీక్షలు చేయించుకున్నట్లు, ఉత్తరప్రదేశ్ లోని కౌశాంబి పార్లమెంటు సభ్యుడు శ్రీ వినోద్ సోంకర్ సామాజిక మాధ్యమంలో చేసిన ట్వీట్ ను పంచుకుంటూ, ప్రధానమంత్రి ఈ విధంగా ట్వీట్ చేశారు:
“अद्भुत प्रयास! जन सेवा के ऐसे अभियान विकास को नई गति देने वाले हैं।”
"అద్భుతమైన ప్రయత్నం! ఇలాంటి ప్రజాసేవ ప్రచారాలు అభివృద్ధికి కొత్త ఉత్సాహాన్ని ఇస్తాయి."
ప్రధాన మంత్రి కార్యాలయం
‘అఖిల భారతీయశిక్ష సమాగమ్’ ను జులై 29 వ తేదీ న దిల్లీ లోని భారత్ మండపమ్ లో ప్రారంభించనున్న ప్రధాన మంత్రి
ఎన్ఇపి 2020 ప్రారంభమై మూడో వార్షికోత్సవాన్ని జరుపుకొంటున్న వేళ ఏర్పాటవుతున్న రెండురోజుల ‘సమాగమ్’ ఇది
పిఎమ్ శ్రీ పథకం లో భాగం గా ఒకటో విడత నిధుల నువిడుదల చేయనున్న ప్రధాన మంత్రి
పన్నెండు భారతీయ భాషల లో అనువాదం అయిన విద్య మరియు నైపుణ్య పాఠ్యక్రమం సంబంధి పుస్తకాల ను విడుదలచేయనున్న ప్రధాన మంత్రి
అఖిల భారతీయ శిక్ష సమాగమ్ ను 2023 జులై 29 వ తేదీ నాడు ఉదయం 10 గంటల వేళ లో దిల్లీ లోని ప్రగతి మైదాన్ లో గల భారత్ మండపం లో ప్రధాన మంత్రి శ్రీ నరేంద్ర మోదీ ప్రారంభించనున్నారు. జాతీయ విద్య విధానం 2020 మూడో వార్షికోత్సవాన్ని జరుపుకొంటున్న సందర్భం కూడా ఇదే కాలం లో సంభవిస్తున్నది.
‘పిఎమ్ ఎస్ హెచ్ఆర్ఐ  పథకం లో భాగం గా ఒకటో విడత నిధుల ను ప్రధాన మంత్రి ఈ కార్యక్రమం లో విడుదల చేయనున్నారు. జాతీయ విద్య విధానం  2020 లో ప్రస్తావించిన విధం గా ఒక సమతాపూర్ణమైన సమాజం, అన్ని వర్గాల ను కలుపుకొని ముందుకు పోయేటటువంటి సమాజం మరియు బహుళవాద సమాజం యొక్క నిర్మాణం లో విద్యార్థులు తల మునుకలై, మంచి ఫలితాల ను రాబట్ట గలిగే పౌరులు గా ఈ పాఠశాల లు వారి ని తీర్చి దిద్దుతాయి. 12 భారతీయ భాషల లోకి అనువాదం అయినటువంటి విద్య మరియు నైపుణ్య పాఠ్యక్రమం సంబంధి పుస్తకాల ను కూడా ప్రధాన మంత్రి ఆవిష్కరించనున్నారు.
ప్రధాన మంత్రి దృష్టి కోణం నుండి ప్రేరణ ను పొంది, యువతీ యువకుల ను సన్నద్ధుల ను చేసే మరియు అమృతకాలం లో దేశాని కి నాయకత్వాన్ని అందించే సామర్థ్యాన్ని వారు సంపాదించుకొనేటట్టు చేసే ఉద్దేశ్యం తో ఎన్ఇపి 2020 ని ప్రారంభించడమైంది. భవిష్యత్తు కాలం లో ఎదురుకాగల సవాళ్ళ ను తట్టుకొని నిలబడగలిగేటట్లుగా వారిని సిద్ధం చేయడం తో పాటు గా వారు ప్రధాన మానవ విలువల పట్ల అవగాహన ను కలిగివుండేటట్టు చూడడం ఈ విధానం యొక్క ఉద్దేశ్యం గా ఉంది. ఈ విధానం అమలు లోకి వచ్చిన మూడు సంవత్సరాల లో పాఠశాల, ఉన్నత విద్య మరియు నైపుణ్య సంబంధి విద్య యొక్క పరిధులు క్రాంతికారి పరివర్తన కు బాట ను పరచింది. జులై 29 వ తేదీ మరియు 30 వ తేదీ లలో నిర్వహించే ఈ రెండు రోజుల కార్యక్రమం విద్యవేత్తల కు, ఈ రంగం లోని నిపుణుల కు, విధాన రూపకర్తల కు, పరిశ్రమ ప్రతినిధుల కు, గురువులకు మరియు పాఠశాల విద్యార్థుల కు, ఉన్నత విద్య మరియు నైపుణ్య శిక్షణ సంస్థల విద్యార్థులు సహా ఇతరుల కు ఎన్ఇపి 2020 అమలు కు సంబంధించినంతవరకు వారి యొక్క అంతర్ దృష్టి, సాఫల్య గాథలు మరియు సర్వోత్తమమైన అభ్యాసాల ను, విధి విధానాల ను వెల్లడి చేసేందుకు, అలాగే ఈ విధానాన్ని మరింత ముందుకు తీసుకు పోయే క్రమం లో తగిన వ్యూహాల ను రూపొందించడం కోసం ఒక వేదిక ను సమకూర్చనుంది.
అఖిల భారతీయ శిక్ష సమాగమ్ లో భాగం గా పదహారు సదస్సు లు ఉంటాయి. వాటి లో నాణ్యమైన విద్య మరియు పాలన ల లభ్యత, సమతావాది మరియు సర్వవర్గ విద్యార్థుల కు ఉద్దేశించిన విద్య బోధన, సామాజికం గా-ఆర్థికం గా ప్రయోజనాల కు నోచుకోనటువంటి వర్గం యొక్క అంశాలు, నేశనల్ ఇన్స్ టిట్యూట్ ర్యాంకింగ్ ఫ్రేమ్ వర్క్, భారతీయ జ్ఞాన వ్యవస్థ, విద్య యొక్క అంతర్జాతీయకరణ సహా ఇతర అంశాల పై చర్చలు జరుగుతాయి.
యువజన వ్యవహారాలు, క్రీడల మంత్రిత్వ శాఖ
డెఫ్లింపిక్స్ 2021 కోసం 65 మంది అథ్లెట్ల భారత టీమ్ బృందానికి వీడ్కోలు అందించిన శ్రీ అనురాగ్ ఠాకూర్
ఒలింపిక్స్, పారాలింపిక్స్ లేదా డెఫ్లింపిక్స్ వంటి క్రీడల్లో భారత్ అతిపెద్ద క్రీడా శక్తిగా అవతరిస్తుంది: అనురాగ్ ఠాకూర్
మే 1 నుంచి డెఫ్లింపిక్స్ ఆటలు ప్రారంభం కానున్న నేపథ్యంలో భారత డెఫ్లింపిక్స్ 2021 బృందానికి సోమవారం ఘనమైన వీడ్కోలు లభించింది. కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ ఠాకూర్, సహాయ మంత్రి శ్రీ నిశిత్ ప్రామాణిక్, ఇతర ప్రముఖులు ఈ కార్యక్రమానికి హాజరయ్యారు.
బ్రెజిల్లోని కాక్సియాస్ డు సుల్లో జరిగే ఈ ఆటల పోటీలకు మొత్తం 65 మంది భారత అథ్లెట్లు పాల్గొంటారు. డెఫ్లింపిక్స్లో దేశం నుంచి ఇప్పటివరకు పాల్గొన్న పోటీల్లో అతిపెద్ద, అతి పిన్న వయస్కుల బృందంగా నిలిచింది. దేశ క్రీడాకారులు మొత్తం 11 క్రీడా విభాగాల్లో పాల్గొంటారు: అథ్లెటిక్స్, బ్యాడ్మింటన్, జూడో, గోల్ఫ్, కరాటే, షూటింగ్, స్విమ్మింగ్, టెన్నిస్, టేబుల్ టెన్నిస్, టైక్వాండో మరియు రెజ్లింగ్లలో తమ ప్రతిభను చూపనున్నారు. ఈ ఆటల పోటీలు మే 1 నుండి మే 15 వరకు జరుగనున్నాయి.
భారత డెఫ్లింపిక్స్ బృందానికి శుభాకాంక్షలు తెలుపుతూ శ్రీ అనురాగ్ ఠాకూర్, “దేశంలోని ప్రతి ఒక్కరి తరపున, మీ అందరికీ శుభాకాంక్షలు తెలియజేయడమే కాకుండా, మీరు ఇప్పటికే ఎంపిక కావడం ద్వారా మీ సత్తాను చాటుకున్నారు' అని తెలిపారు. దేశం నుంచి ప్రాతినిధ్యం వహిస్తున్న పెద్ద జట్టు కాబట్టి అత్యధిక పతకాలు కూడా సాధిస్తారని అనుటుంటున్నట్లు మంత్రి తెలిపారు. ఒలింపిక్స్, పారాలింపిక్స్ లేదా డెఫ్లింపిక్స్ ఏదైనా భారత్ తదుపరి పెద్ద క్రీడా శక్తిగా మారుతుంది. ఈ శతాబ్దం మనది, అన్ని క్రీడా రంగాల్లో భారత పతాకాన్ని రెపరెపలాడిస్తాం అని మంత్రి పేర్కొన్నారు.
ఆల్ ఇండియా స్పోర్ట్స్ కౌన్సిల్ ఫర్ ది డెఫ్ , స్పోర్ట్స్ అథారిటీ ఆఫ్ ఇండియా అథ్లెట్లకు అందిస్తున్న అపారమైన మద్దతు గురించి కేంద్రమంత్రి ప్రస్థావించారు. “ఏఐఎస్సీడీ, ఎస్ఏఐ రెండూ అథ్లెట్లకు చాలా మద్దతునిచ్చాయి. డెఫ్లింపిక్స్-బౌండ్ అథ్లెట్ల కోసం ఎస్ఏఐ కేంద్రాలలో 30-రోజుల జాతీయ కోచింగ్ క్యాంప్ సదుపాయం చేయబడింది. అంతే కాకుండా, అథ్లెట్లకు కిట్లు, డెఫ్లింపిక్స్కు సెరిమోనియల్ దుస్తులు ఇవ్వడంతో పాటు వారి వసతి, బస, బోర్డింగ్, రవాణా ఏర్పాట్లను స్పోర్ట్స్ అథారిటీ ఆఫ్ ఇండియా ఏర్పాటు చేసింది.
యువ భారత్కు ఈ బృందం అందిస్తున్న స్ఫూర్తి గురించి సహాయ మంత్రి శ్రీ నిశిత్ ప్రమాణిక్ ప్రసంగించారు. “గౌరవ ప్రధానమంత్రి శ్రీ నరేంద్ర మోదీ, క్రీడా మంత్రి శ్రీ అనురాగ్ ఠాకూర్ దృష్టికి అనుగుణంగా దేశ క్రీడా వ్యవస్థ అభివృద్ధి చెందడాన్ని మనం చూస్తున్నాం. ప్రధానమంత్రి పిలుపు ‘చీర్ ఫర్ ఇండియా’ ఒక గేమ్ ఛేంజర్గా మిగిలిపోయింది. అది ఒలింపిక్స్, పారాలింపిక్స్ లేదా డెఫ్లింపిక్స్ అయినా, భారతదేశం క్రీడలలో అత్యంత కీర్తిని పొందేందుకు సిద్ధంగా ఉంది."
శ్రీ నిశిత్ ప్రమాణిక్ బ్రెజిల్ డెఫ్లింపిక్స్ గురించి ప్రస్తావిస్తూ, “ఈసారి డెఫ్లింపిక్స్లో దేశం తరఫున అతిపెద్ద బృందం పాల్గొంటోంది. మీరు ఇప్పటికే యువ భారత్కు గొప్ప ప్రేరణగా నిలిచారు. అడ్డంకులను అధిగమించిన విధానం గమనించదగినది. బ్రెజిల్కు వెళ్లకముందే మీరు గెలవాలనే మీ అభిరుచి మరియు శక్తి అభినందనీయం”
2017లో టర్కీలో జరిగిన చివరి డెఫ్లింపిక్స్లో భారత్ 1 స్వర్ణం, 1 రజతం మరియు 3 కాంస్య పతకాలతో సహా మొత్తం 5 పతకాలను కైవసం చేసుకుంది. ఇందులో భారత్ 46 మంది ప్రతినిధుల బృందాన్ని పంపింది.
భారత బృందానికి సంబంధించిన మరింత సమాచారం కోసం ఇక్కడ క్లిక్ చేయండి.
(
సాంస్కృతిక మంత్రిత్వ శాఖ
గాంధీ శాంతి పురస్కారం-2020 నామినేషన్ల తుది గడువు పెంపు
జూన్ 15, 2020 వరకు అవకాశమిచ్చిన కేంద్ర ప్రభుత్వం
గాంధీ శాంతి పురస్కారాన్ని అందించేందుకు కేంద్ర సాంస్క్రతిక మంత్రిత్వ శాఖ ఏటా నామినేషన్లు ఆహ్వానిస్తోంది. సాంస్కృతిక మంత్రిత్వ శాఖ వెబ్సైట్ www.indiaculture.nic.in లో పేర్కొన్న విధాన నియమావళి నిబంధనలను అనుసరించి నామినేషన్లు ఉండాలి. గాంధీ శాంతి పురస్కారం-2020 నామినేషన్ల తుది గడువు ఈ ఏడాది ఏప్రిల్ 30తో ముగిసింది. కొవిడ్-19 లాక్డౌన్ నేపథ్యంలో ఈ గడువును కేంద్ర సాంస్కృతిక మంత్రిత్వ శాఖ 15.06.2020 వరకు పెంచింది. నిర్ణీత నమూనాలో నామినేషన్లు లేదా సిఫారసులను మెయిల్, ఈమెయిల్ చేయవచ్చు. చిరునామా:
(నిరుపమ కొట్రు, సంయుక్త కార్యదర్శి
కేంద్ర సాంస్కృతిక మంత్రిత్వ శాఖ
రూమ్ నం. 334-సి, శాస్త్రి భవన్
న్యూదిల్లీ
టెలీఫ్యాక్స్ నం. 011-23381198
ఈమెయిల్: jsmuseakad-culture[at]gov[dot]in
mdehuri.rgi[at]nic[dot]in
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
"సంకలిత తయారీపై జాతీయ వ్యూహాన్ని" రేపు విడుదల చేయనున్న - కేంద్ర ఎలక్ట్రానిక్స్, ఐటీ శాఖ మంత్రి శ్రీ అశ్విని వైష్ణవ్ మరియు కేంద్ర ఎలక్ట్రానిక్స్, ఐటీ శాఖ సహాయ మంత్రి శ్రీ రాజీవ్ చంద్రశేఖర్
భవిష్యత్ తరం డిజిటల్ తయారీని అందించడంతో పాటు, స్థానిక పరిశ్రమల తక్షణ వైకల్యాలను తగ్గించడం కోసం, "సంకలిత తయారీపై జాతీయ వ్యూహాన్ని" కేంద్ర ఎలక్ట్రానిక్స్, ఇన్ఫర్మేషన్ టెక్నాలజీ, కమ్యూనికేషన్స్, రైల్వే శాఖ మంత్రి శ్రీ అశ్విని వైష్ణవ్ మరియు కేంద్ర ఎలక్ట్రానిక్స్, ఇన్ఫర్మేషన్ టెక్నాలజీ, నైపుణ్యాభివృద్ధి, వ్యవస్థాపకత శాఖ సహాయ మంత్రి శ్రీ రాజీవ్ చంద్రశేఖర్ రేపు విడుదల చేయనున్నారు. ఈ కార్యక్రమంలో, కేంద్ర ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ  కార్యదర్శి శ్రీ అజయ్ సాహ్నీ మరియు తెలంగాణ రాష్ట్ర ప్రభుత్వ పరిశ్రమలు, వాణిజ్యం, ఇన్ఫర్మేషన్ టెక్నాలజీ శాఖ, ముఖ్య కార్యదర్శి శ్రీ జయేష్ రంజన్ తో పాటు, ఎం.ఈ.ఐ.టి.వై. కి చెందిన సీనియర్ అధికారులు కూడా పాల్గొంటున్నారు.
డిజిటల్ ప్రక్రియలు, కమ్యూనికేషన్, ఇమేజింగ్, ఆర్కిటెక్చర్, ఇంజినీరింగ్ ద్వారా భారతదేశ తయారీ మరియు పారిశ్రామిక ఉత్పత్తి రంగంలో విప్లవాత్మక మార్పులకు సంకలిత తయారీ  అపారమైన సామర్థ్యాన్ని కలిగి ఉంది. సంకలిత తయారీ స్థాయి పదార్ధాలు, 3-డి ముద్రణా యంత్రాలతో పాటు, ఎలక్ట్రానిక్స్, ఫోటోనిక్స్, వైద్య పరికరాలు, వ్యవసాయ, ఫుడ్ ప్రాసెసింగ్ మొదలైన వివిధ రంగాలలో విస్తారమైన జాతీయ, అంతర్జాతీయ మార్కెట్ కోసం స్వదేశీ ఉత్పత్తులను అభివృద్ధి చేయడానికి ఇప్పటికే ఉన్న పరిశోధనా పరిజ్ఞానాన్ని మార్చడానికి, పి.పి.పి. విధానంలో ఆవిష్కరణ, పరిశోధన, అభివృద్ధి పర్యావరణ వ్యవస్థను ప్రోత్సహించడానికి, ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ విడుదల చేస్తున్న ఈ వ్యూహం దోహదపడుతుంది.
గిరిజన వ్యవహారాల మంత్రిత్వ శాఖ
రేపు న్యూఢిల్లీలో 'జాతీయ గిరిజన పరిశోధన సంస్థ'ను  ప్రారంభించనున్న శ్రీ అమిత్ షా
- గిరిజన వారసత్వం, సంస్కృతి మరియు గిరిజన పరిశోధనకు ఎన్టీఆర్ఐ నాడీ-కేంద్రంగాను.. ప్రచార మరియు సంరక్షణ ప్రధాన జాతీయ సంస్థగా నిలుస్తుంది
- దేశవ్యాప్తంగా 100 మందికి పైగా గిరిజన కళాకారులు, గిరిజన నృత్య కళాకారులు తమ దేశీయ ఉత్పత్తులు మరియు నృత్యాలను కార్యక్రమంలో ప్రదర్శిస్తారు.
'ఆజాదీ కా అమృత్ మహోత్సవ్' వేడుకలో భాగంగా కేంద్ర గిరిజన వ్యవహారాల మంత్రిత్వ శాఖ ఏర్పాటు చేసిన జాతీయ గిరిజన పరిశోధనా సంస్థను  కేంద్ర హోం శాఖ, సహకార శాఖల మంత్రి శ్రీ అమిత్ షా రేపు  న్యూఢిల్లీలో ప్రారంభించనున్నారు. విద్య, కార్యనిర్వాహక మరియు శాసన రంగాలలో గిరిజనుల ఆందోళనలు, సమస్యలు విషయాలపై ఎన్టీఆర్ఐ ఒక ప్రధాన జాతీయ స్థాయి సంస్థగా ఉంటూ .. నాడీ-కేంద్రంగా వ్యవహరిస్తుంది. ఇది ప్రఖ్యాత పరిశోధనా సంస్థలు, విశ్వవిద్యాలయాలు, సంస్థలు అలాగే విద్యా సంస్థలు మరియు వనరుల కేంద్రాలతో సహకరిస్తుంది మరియు అనుసంధానం చేస్తుంది. ఇది ట్రైబల్ రీసెర్చ్ ఇన్స్టిట్యూట్లు , సెంటర్స్ ఆఫ్ ఎక్సలెన్స్ , ఎన్ఎప్ఎస్ యొక్క రీసెర్చ్ స్కాలర్ల ప్రాజెక్ట్లను పర్యవేక్షిస్తుంది. పరిశోధన మరియు శిక్షణ నాణ్యతను మెరుగుపరచడానికి నిబంధనలను ఏర్పాటు చేస్తుంది. దీని ఇతర కార్యకలాపాలేమిటంటే గిరిజన వ్యవహారాల మంత్రిత్వ శాఖ మరియు రాష్ట్ర సంక్షేమ శాఖలకు పాలసీ ఇన్పుట్లను అందించడం, గిరిజన జీవనశైలి యొక్క సామాజిక-ఆర్థిక అంశాలను మెరుగుపరచడానికి లేదా మద్దతునిచ్చే అధ్యయనాలు మరియు కార్యక్రమాల రూపకల్పన చేయడం వంటివి ఉన్నాయి, దీనికి తోడు పీఎంఏఏజీవై యొక్క డేటా బేస్ను రూపొందించడం మరియు నిర్వహించడం, గిరిజన మ్యూజియంల ఏర్పాటు, నిర్వహణలో తగిన మార్గదర్శకాలను అందించడం మరియు భారతదేశంలోని సుసంపన్నమైన గిరిజన సాంస్కృతిక వారసత్వాన్ని ఒకే గొడుగు కింద ప్రదర్శించడం ఎన్టీఆర్ఐ కార్యకలాపాలలలో భాగంగా ఉండనుంది. గిరిజన వ్యవహారాల మంత్రి శ్రీ అర్జున్ ముండా, న్యాయ మరియు న్యాయవ్యవహారాల శాఖ మంత్రి శ్రీ. కిరెన్ రిజిజు; సహా ఇతర క్యాబినెట్ మరియు సహాయ మంత్రులు పాల్గొంటారు. గిరిజన వ్యవహారాలశాఖ సహాయ మంత్రులు శ్రీమతి రేణుకా సింగ్ సరుత; శ్రీ బిశ్వేశ్వర్ తుడు; మైనారిటీ వ్యవహారాల శాఖ సహాయ మంత్రి శ్రీ. జాన్ బార్లా, గ్రామీణాభివృద్ధి శాఖ ఉక్కు శాఖ సహాయ మంత్రి శ్రీ ఫగ్గన్ సింగ్ కులస్తే ఇతర ప్రముఖులు ఈ కార్యక్రమంలో పాల్గొననున్నారు. ప్రధాన మంత్రి నేతృత్వంలో గిరిజన వ్యవహారాల మంత్రిత్వ శాఖ సాధించిన విజయాలను ప్రదర్శించేలా కార్యక్రమంలో ఒక ఎగ్జిబిషన్ను కూడా ఏర్పాటు చేయనున్నారు. దేశవ్యాప్తంగా 100 కంటే ఎక్కువ గిరిజన కళాకారులు మరియు గిరిజన నృత్య బృందాలు వారి దేశీయ ఉత్పత్తులు, తమ ప్రదర్శనలను ఇక్కడ ప్రదర్శిస్తారు. ఈ కార్యక్రమం ఫేస్బుక్, ట్విట్టర్, ఇతర సోషల్ మీడియా ప్లాట్ఫారమ్లలో ప్రత్యక్ష ప్రసారం చేయబడుతుంది. ఎగ్జిబిషన్ను మధ్యాహ్నం 2 గంటల నుండి ప్రజల కోసం తెరిచి ఉంటుంది. సాయంత్రం 6 గంటలకు గిరిజన బృందాలు నృత్య ప్రదర్శనలిస్తాయి.
ఆయుష్
దేశవ్యాప్త ‘‘ఆయుష్- కోవిడ్-19 సలహా... సహాయ కేంద్రం’’ ప్రారంభం
కోవిడ్-19 ఫలితంగా తలెత్తిన సవాళ్లపై అనుసరించాల్సిన ‘ఆయుష్’ ఆధారిత పద్ధతులు, పరిష్కారాలతో సామాజిక మద్దతు అందించేందుకు కేంద్ర ‘ఆయుష్’ మంత్రిత్వశాఖ ఉచిత కాల్స్ చేసేందుకు వీలుగా నం.14443తో ప్రత్యేక సలహా...సహాయ కేంద్రాన్ని ప్రారంభించింది. ఈ కేంద్రం వారంలో ఏడు రోజులూ ఉదయం 6:00 గంటల నుంచి అర్ధరాత్రి 12:00 గంటలదాకా దేశవ్యాప్తంగా సలహ.. సంప్రదింపు సేవలందిస్తుంది.
ఆయుష్ శాఖ పరిధిలోని ఆయుర్వేద, యోగా, యునానీ, సిద్ధ, హోమియోపతి వైద్య విధానాలకు చెందిన నిపుణులు ఈ 14443 నంబరుద్వారా ప్రజల ప్రశ్నలు, సందేహాలకు సమాధానాలిస్తారు. వీరు రోగులకు సలహాలివ్వడంతోపాటు అనుసరించదగిన నివారణ పద్ధతులను సూచించడమే కాకుండా సమీపంలోని ‘ఆయుష్’ సదుపాయాల సమాచారం కూడా ఇస్తారు.
కోవిడ్-19 అనంతరం రోగులు కోలుకునేందుకు చేపట్టాల్సిన చర్యలు, నిర్వహణ పద్ధతులపైనా ఈ నిపుణులు సలహాలిస్తారు. ఈ సహాయ కేంద్రం ఐవీఆర్  పద్ధతిలో ప్రస్తుతం హిందీ, ఆంగ్ల భాషలలో అందుబాటులో ఉంటుంది. క్రమేణా ఇతర భాషలలోనూ సంప్రదింపులు అందుబాటులోకి రానున్నాయి. ప్రస్తుతం ఈ కేంద్రానికి ఏకకాలంలో 100 మంది కాల్స్ స్వీకరించే సామర్థ్యం ఉండగా, భవిష్యత్ అవసరాలను బట్టి పెంచబడుతుంది. ఈ సహాయ కేంద్రం ద్వారా సామాజిక స్థాయిలో కోవిడ్-19 వ్యాప్తి నియంత్రణకు తనవంతు చేయూతనివ్వడమే ఆయుష్ మంత్రిత్వశాఖ లక్ష్యం. ఇందుకు ‘‘ప్రాజెక్ట్ స్టెప్ఒన్’’ అనే స్వచ్ఛంద సంస్థ సహకారం అందిస్తోంది.
‘ఆయుష్’ వ్యవస్థలు ఆరోగ్యం-శ్రేయస్సు కోసం వినియోగంలోగల అత్యంత పురాతన సజీవ వైద్య పద్ధతులు కావడమేగాక దేశమంతటా వీటికి అధికారిక గుర్తింపు కూడా ఉంది. వ్యాధిని ఎదుర్కొనడంలో వ్యక్తుల రోగనిరోధకతను బలోపేతం చేయగల ఈ విధానాల విశిష్టత కారణంగా ప్రస్తుత మహమ్మారి సమయంలో వీటి వినియోగం గణనీయంగా పెరిగింది. ఇవి సమర్థమైనవేగాక సురక్షిత, సులభ లభ్యత కలిగినవే కాకుండా కోవిడ్-19 నిర్వహణకు అందుబాటులోగల రోగనిరోధానికి అనువైనవిగా గుర్తింపు పొందాయి. దీంతోపాటు వీటికిగల చికిత్స సామర్థ్యంకూడా తేటతెల్లమైన నేపథ్యంలో రెండు సమర్థ బహుళ మూలికా ఔషధాలు కూడా రూపొందించబడ్డాయి. ఈ మేరకు ‘‘ఆయుష్-64’’ పేరిట ‘సీసీఆర్ఏఎస్’’ ఒక ఆయుర్వేద మందును అభివృద్ధి చేయగా, ‘సిద్ధ’ వైద్య పద్ధతిలో ‘‘కబాసుర కుడినీర్’’ పేరిట మరొక మందు సిద్ధమైంది. ఓ మోస్తరు నుంచి స్వల్ప కోవిడ్-19 లక్షణాలను నియంత్రించడంలో ఇవి రెండూ సమర్థంగా పనిచేస్తున్నాయని రుజువైంది. ఈ నేపథ్యంలో సామాన్యుల ప్రయోజనార్థం ఈ మందులను ‘ఆయుష్’ మంత్రిత్వశాఖ విస్తృతంగా ప్రోత్సహిస్తోంది.
ప్రధాన మంత్రి కార్యాలయం
పార్లమెంట్పై 2001వ సంవత్సరం లో జరిగిన దాడి లో అమరులైన వారికిశ్రద్ధాంజలి ఘటించిన ప్రధాన మంత్రి
పార్లమెంట్ పై 2001వ సంవత్సరం లో దాడి జరిగిన సందర్భం లో తమ కర్తవ్యాన్ని నిర్వర్తిస్తూ ప్రాణ సమర్పణం చేసిన భద్రత సిబ్బంది అందరికి ప్రధాన మంత్రి శ్రీ నరేంద్ర మోదీ శ్రద్ధాంజలి ని అర్పించారు.
ప్రధాన మంత్రి ఒక ట్వీట్ లో -
‘‘పార్లమెంట్ పై 2001వ సంవత్సరం లో దాడి జరిగిన సందర్భం లో తమ కర్తవ్యాన్ని నిర్వర్తిస్తూ ప్రాణ సమర్పణం చేసిన భద్రత సిబ్బంది అందరికి నేను నా యొక్క శ్రద్ధాంజలి ని సమర్పిస్తున్నాను. దేశ ప్రజల కు వారు చేసిన సేవ మరియు సర్వోన్నత బలిదానం దేశం లో ప్రతి ఒక్కరికి ఎల్లప్పటికి ప్రేరణ ను అందిస్తూనే ఉంటుంది.’’ అని పేర్కొన్నారు.